Avdeyevka
Avdeyevka (ukr. Авдіївка, rus. Авде́евка) — Ukraynanın Donetsk vilayətində şəhər. Burada dəmiryol stansiyası var. Koks-kimya, elektromexanika, keramika, dəmir-beton məmulatı zavodları, dəmiryol nəqliyyat müəssisələri və s. var. 2021-ci ildə şəhər əhalisinin rəsmi olaraq təxminən 31,940 nəfər olduğu qeyd edilmişdir, lakin 2017-ci ilin yanvar ayında "BBC Nyus"un hesabatında şəhər əhalisinin təqribən 16–22 min nəfər olduğunu bildirmişdir.